Internetes vállalkozás vagyunk egy olyan szolgáltatással, ahol fontos az írott kommunikáció a pontosság és a félreértések elkerülése érdekében, ezért elsődleges kommunikációs eszközünk az email. Munkaidőben kollégáink folyamatosan ellenőrzik a beérkező leveleket és a kérés/kérdés/feladat prioritásától függően igyekszünk a lehető leggyorsabban válaszolni. Természetesen elérhetőek vagyunk telefonon is, de azért, hogy szolgáltatásaink árát optimális szinten tudjuk tartani, nem üzemeltetünk külön call centert.
Információ, kérdések, számlázás, megrendelés:
Az ugyfelszolgalat@szerverzum.hu címre érkező adminisztrációval kapcsolatos e-mailkre, így információkérés a szolgáltatásokkal kapcsolatban, egyedi ajánlatkérésekkel, megrendeléssel, számlázással munkaidőben (hétfő-péntek 9:00-17:00) legfeljebb 1-2 órán belül válaszolunk (ami a valóságban 20-30 perc a munkatársaink terheltségétől és a kérdés fontosságától függően).
Hibabejelentés:
0-24 e-mail monitorozás A segítseg@szerverzum.hu címre érkező hibabejelentéseket és technikai segítség kéréseket, amik a szervereinken üzemeltetett szolgáltatásokkal kapcsolatosak, 0-24-ben fogadjuk e-mailen. Célunk, hogy szolgáltatása mindig elérhető legyen!
Munkaidőben 1-2 órán belül, munkaidőn kívül és hétvégén 12-24 órán belül válaszolunk Ezekre munkaidőben (hétfő-péntek 9:00-17:00) 1-2 órán belül (a gyakorlatban legtöbbször 20-30 perc), munkaidőn kívül és ünnepnapokon 12-24 órán belül válaszolunk (a munkatársaink terheltségétől és a kérés/kérdés témájától és a feladat prioritásától függően). Azok a bejelentések, melyek a szolgáltatás működését befolyásolják mindig prioritást élveznek.
Hibaelhárítás A bejelentett hibák elhárítását a kivizsgálást követően azonnal megkezdjük és mihamarabb javítjuk. A technikai felügyeletet munkaidőn kívül is fenntartjuk, hogy a szervereinken üzemeltetett szolgáltatások üzemidejét maximalizálni tudjuk. Azokat a bejelentéseket, amik a szolgáltatások folyamatos üzemét nem befolyásolják, munkaidőben (hétfő-péntek 9:00-17:00) ügyfélszolgálatos munkatársaink dolgozzák fel.